S-3704/2021

Mál þetta, sem var dómtekið 15. desember 2021, er höfðað með tveimur ákærum. Málin voru sameinuð í fyrirtöku 1. desember 2021. Fyrsta ákæran er útgefin af lögreglustjóranum á höfuðborgarsvæðinu 13. júlí 2021 á hendur G-kk-þgf K-kk-þgf, kt. 000000- 0000, [ ---], Reykjavík, fyrir fíkniefnalagabrot með því að hafa, laugardaginn 22. ágúst 2020, haft í vörslum sínum í sölu- og dreifingarskyni 97,64 gaf maríhúana sem lögregla fann við leit í bifreiðinni [ ---] er höfð voru afskipti af akstri ökumanns hennar um Háholt við Hlégarð í Mosfellsbæ, en ákærði var farþegi í fremra farþegasæti bifreiðarinnar, og 71,88 gaf kókaíni sem lögregla fann við leit á þáverandi heimili ákærða að [ ---] í Mosfellsbæ.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er krafist upptöku á framangreindum 97,64 gaf maríhúana og 71,88 gaf kókaíni sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Önnur ákæran í málinu er gefin út af lögreglustjóranum á höfuðborgarsvæðinu 23. nóvember 2021, á hendur ákærða fyrir fíkniefnalagabrot með því að hafa, föstudaginn 14. maí 2021, haft í vörslum sínum í sölu- og dreifingarskyni 965,45 gaf maríhúana sem lögregla fann við leit á dvalarstað ákærða að [ ---] í Mosfellsbæ, og jafnframt fyrir að hafa, á sama tíma, haft í vörslum sínum 1,54 g maríhúana, 0,41 gaf kókaíni og 1,16 gaf tóbaksblönduðu kannabisefni sem lögregla fann við leit á ákærða.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er krafist upptöku á framangreindum 966,99 gaf maríhúana, 0,41 gaf kókaíni og 1,16 gaf tóbaksblönduðu kannabisefni, sem hald var lagt á, samkvæmt heimild í 6. og 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018, með síðari breytingum. Þá er jafnframt krafist upptöku á búnaði og munum ætlaða til ræktunar kannabisefna, sbr. munaskrá lögreglu nr. 153656, farsíma, sbr. munaskrá lögreglu nr. 153661, og reiðufé kr. 458.000, sbr. munaskrá lögreglu nr. 153660, en peningarnir eru ætlaður ágóði af sölu fíkniefna, allt samkvæmt heimild í 6. og 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018, með síðari breytingum, sbr. og 1. mgr. 69. gr. b. almennra hegningarlaga nr. 19/1940.

Í þinghaldi 15. desember 2021 féll ákæruvaldið frá upptöku á helmingi af peningum í upptökukröfu málsins, alls 229.000 krónum.

Ákærði hefur játað skýlaust fyrir dómi þá háttsemi sem honum er gefin að sök samkvæmt báðum ákærunum og samþykkt upptökukröfu. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákærunum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar sem lög leyfa. Þá er krafist hæfilegrar þóknunar til handa verjanda.

Ákærði er fæddur í janúar 1993. Samkvæmt framlögðu sakavottorði, dagsettu 16. nóvember 2021, á ákærði sakaferil að baki sem nær aftur til ársins 2012. Það sem kemur til skoðunar varðandi ákvörðun refsingar í þessu máli er eftirfarandi. Ákærði gekkst undir sektarrefsingu með viðurlagaákvörðun 8. nóvember 2012 meðal annars fyrir akstur undir áhrifum ávana- og fíkniefna og fíkniefnalagabrot. Þá gekkst ákærði undir sektarrefsingu með lögreglustjórasátt 4. maí 2015 meðal annars fyrir fíkniefnalagabrot. Með dómi Héraðsdóms Reykjavíkur 30. maí 2016 var ákærði dæmdur í 75 daga fangelsi skilorðsbundið til tveggja ára fyrir brot gegn lögum um ávana- og fíkniefni nr. 65/1974. Með dómi Héraðsdóms Reykjavíkur 28. júní 2017 var ákærði sakfelldur fyrir fíkniefnalagabrot og dæmdur í þriggja mánaða fangelsi, skilorðsbundið til tveggja ára. Með broti sínu rauf ákærði skilorð áðurnefnds dóms frá 30. júní 2016 og var dómurinn því dæmdur upp og ákærða gerð refsing í einu lagi í málinu. Á kærði var með dómi Héraðsdóms Reykjaness 9. maí 2019 dæmdur í 135 daga fangelsi fyrir að aka undir áhrifum ávana- og fíkniefna. Með broti sínu rauf ákærði skilorð dómsins frá 28. júní 2017 og var dómurinn því dæmdur upp og ákærða gerð refsing í einu lagi í málinu. Þá gekkst ákærði undir sektarrefsingu með lögreglustjórasátt 22. maí 2020 fyrir fíkniefnalagabrot. Ákærða hefur því fimm sinnum verið gerð refsing vegna brota á lögum um ávana- og fíkniefni nr. 65/1974. Sakaferill ákærða kemur að öðru leyti ekki til skoðunar í þessu máli.

Brot ákærða eru réttilega heimfærð til refsiákvæða en brot gegn ákvæðum laga nr. 65/1974 um ávana- og fíkniefni geta varðað allt að 6 ára fangelsi, sbr. 5. gr. laganna. Sem fyrr segir hefur á kærði skýlaust játað brot sitt fyrir dómi og þá kom fram í máli verjanda ákærða að ákærði hefði algerlega snúið við lifi sínu, hann hafi sótt vímuefnameðferð og sé hættur í neyslu ávana- og fíkniefna. Þá hafi ákærði ekki aftur gerst brotlegur við lög eftir þá háttsemi sem hann er nú sakfelldur fyrir. Verður framangreint metið ákærða til refsimildunar, sbr. 8. tölulið 1. mgr. 70. gr. almennra hegningarlaga nr. 19/1940. Á hinn bóginn er litið til þess að ákærði er nú sakfelldur fyrir að hafa í vörslum sínum í sölu- og dreifingarskyni talsvert magn ávana- og fíkniefna og þá var ákærði búinn að koma einhverjum hluta þeirra fyrirí umbúðir til sölu og dreifingar. Verður það metið ákærða til refsiþyngingar, sbr. 6. tölul. 1. mgr. 70. gr. almennra hegningarlaga nr. 19/1940. M eð hliðsjón af framangreindu, sakarefni þessa máls og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 6 mánuði. Að virtum sakaferli ákærða þykja ekki efni til að skilorðsbinda refsinguna.

Með vísan til lagaákvæða í ákærunum eru gerð upptæk til ríkissjóðs 1064,63 g römm af maríhúana, 72,29 grömm af kókaíni, 1,16 grömm af tóbaksblönduðu kannabisefni, búnaður og munir ætlaðir til ræktunar kannabisefna, (munaskrá lögreglu nr. 153656), farsími, (munaskrá lögreglu nr. 153661), og reiðufé 229.000 krónur, (munaskrá lögreglu nr. 153660) sem lögregla lagði hald á við rannsókn málins.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, bæði á rannsóknarstigi og fyrir dómi, sem með vísan til umfang málsins þykir hæfilega ákveðin 306.280 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Dómsuppkvaðning hefur dregist fram yfir frest samkvæmt 1. mgr. 184. gr. laga nr. 88/2008. Dómari og málflytjendur töldu ekki þörf á því að málið yrði flutt að nýju. Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir Á-kk-þf B-kk-þf S-kk-þf aðstoðarsaksóknara.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

DÓMSORÐ:

Ákærði, G-kk-nf K-kk-nf, sæti fangelsi í 6 mánuði.

Upptæk eru gerð til ríkissjóðs 1064,63 grömm af maríhúana, 72,29 grömm af kókaíni, 1,16 grömm af tóbaksblönduðu kannabisefni, búnaður og munir ætlaðir til ræktunar kannabisefna, (munaskrá nr. 153656), farsími, (munaskrá nr. 153661), og reiðufé 229.000 krónur, (munaskrá nr. 153660).

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 306.280 krónur.

S-kk-nf Ö-kk-nf C-kk-nf